'Yeomen of the Karoo' wen boekprys | Netwerk24
'Yeomen of the Karoo' wen boekprys
Deur Elsje du Toit 01 November 2017 11:25
Yeoman of the Karoo wat onlangs weggestap het as die wenner tydens die 2017 Boekbedonnerd Booktown Festival.
Drie skrywers se boek Yeomen of the Karoo, is onlangs as die wenner by die 2017 Boekbedonnerd Booktown Festival in Richmond in die Karoo aangewys.
Die boek, wat deur Rose Willis, dr. Arnold van Dyk (albei van Bloemfontein), en prof. Kay de Villiers geskryf is, vertel die storie van die grootste, mees gesofistikeerde hospitaal tydens die Anglo-Boereoorlog.
Dit was ’n private Britse hospitaal onder militêre beheer en het gepaardgegaan met sowel opoffering as mediese vordering en kamaraderie.
Van Dyk sê die kompetisie, wat nou vir die derde keer aangebied is, is enig in sy soort in Suid-Afrika.
“Dit staan ook bekend as die 2017 SA Independent Publishers Awards, wat vir self gepubliseerde boeke in 17 verskillende kategorieë is.”
Die pryse is op 25 Oktober oorhandig.
“Die boek het met verskeie finaliste meegeding en het as wenner van die mediese kategorie uit die stryd getree.
“Dit is ook aangewys as gesamentlike algehele wenner saam met How Heather Got Her Hatness Back deur Heather Coxtaras en Hari Pottermari deur prof. Ashwin Desai.”
Dr. Arnold van Dyk
Meer oor: Richmond | Boeke | Toekenning
Tweekuns vir ‘Nagmusiek’
Welkome gesprek oor die dood